**Ark 12.1 - Grøn indkøbspolitik og -procedure**

En virksomhed med Green Key, Green Restaurant, Green Camping, Green Attraction m.fl. skal have en grøn indkøbspolitik eller -procedure. Dette dokument beskriver formål og giver et eksempel på indhold af politikken.

|  |
| --- |
| **Eksempel på grøn indkøbspolitik og procedure:**  ”VIRKSOMHEDEN” skal gennem denne grønne indkøbspolitik løse vores opgaver med en så lille belastning af miljøet som muligt og bidrage til at støtte den miljøbevidste del af markedet. Hensynet til miljøet skal inddrages på lige fod med andre hensyn i planlægningen og udførelsen af virksomhedens indkøb.  Ved indkøb fokuserer vi på pris, kvalitet, service, leveringssikkerhed, driftsomkostninger, arbejdsmiljø, etiske forhold og på de produkter og tjenesteydelser, som i deres livscyklus påvirker miljøet mindst muligt.  Det betyder at:   * Vi holder øje med og følger kriterierne for miljømærket, når der købes ind. * Vi formidler GREEN-stedets krav og ønsker videre til relevante leverandører fx via de udarbejdede leverandørark under navnet GREETS THE SUPPLY. * Vi ønsker at købe de varer og tjenesteydelser, der under produktion, brug og bortskaffelse medfører mindst muligt ressourcespild og forurening; f.eks. varer, der lever op til et miljømærke. * Vi generelt er positive overfor samarbejdspartnere, som gør en aktiv indsats for miljøet og konstant søger at nedbringe miljøbelastning i forbindelse med produktet eller tjenesteydelsen. Det kan være alt fra minimering af vand-, energi og kemikalieforbrug til benyttelsen af mindre og mere miljøvenlig emballage og indpakning, valg af transportform og meget mere. * Vi i mange tilfælde ønsker at sammenholde driftsomkostningerne med indkøbs-, etablerings- og vedligeholdelsesomkostningerne, da der ofte opnås en samlet pris- og miljømæssig besparelse selvom indkøbsprisen er højere. Ved forbedringer og renovation ser vi også på tilbagebetalingstiden. * Vi tager stilling til kvantiteten, når vi bestiller varer, så vi på den ene side ikke køber for store partier, så vi får stort spild og lager samt på den anden side ikke bestiller for lidt, så miljøbelastningen bliver større ved øget transport og indpakning. * Vi tager stilling til kvaliteten af produktet, så holdbarheden forøges og dermed minimere behovet for udskiftning og efterfølgende kassering af fx inventar.   For at miljøgevinsten skal stå i et rimeligt forhold til arbejdsindsats og udgifter, skal det vurderes, hvor og hvordan vi får mest miljø for pengene.  Læs mere på: [GREETS.dk](https://www.greets.dk/) |